|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

***เดอะดาร์กไซด์ออฟเดอะมูน*** (อังกฤษ: The Dark Side of the Moon) เป็นสตูดิโออัลบั้มลำดับที่ 8 ของวงโพรเกรสซีฟร็อคสัญชาติอังกฤษ พิงก์ ฟลอยด์ อัลบั้มได้วางจำหน่ายในวันที่ 1 มีนาคม ค.ศ. 1973 ผ่านทางค่ายฮาร์เวสต์เรเคิดส์ ประกอบด้วยซิงเกิลทั้งหมด 10 แทร็ค ใช้เวลาทั้งหมด 43 นาที โดยสมาชิก 4 คนได้แก่ ได้แก่ *เดวิด กิลมอร์* ทำหน้าที่ร้องนำ มือกีตาร์ และโปรดิวเซอร์, *นิค เมสัน* ทำหน้าที่เป็นฝ่ายเทคนิค แต่งเสียงเพลง, *โรเจอร์ วอเทอร์ส* มือเบสกีตาร์ นักร้องประสานเสียง และ*ริชาร์ด ไรท์* มือคีย์บอร์ด/ร้องประสานเสียง อัลบั้มได้ถ่ายทอดธีมเกี่ยวกับการพิพาท (Conflict), ความโลภ (Greed), ช่วงเวลา (Time) และปัญหาทางสภาพจิต (Mental illness) โดยได้รับแนวความคิดขึ้นจากช่วงบันทึกเสียงแรกๆของวง รวมถึงการแสดงสดต่างๆที่ผ่านมา ซึ่งโดยหลักแล้วมาจาก ซิด บาร์เร็ตต์ หัวหน้าวง ที่ได้ป่วยทางสภาพจิตจนออกจากวงไปในปี ค.ศ. 1968 อัลบั้มได้นำเสนอรูปแบบทางดนตรึใหม่คือลดช่วงบรรเลงขยายทางดนตรีลง ซึ่งแตกต่างจากอัลบั้มนี้ที่เน้นนำเสนอท่อนขยาย

การบันทึกเสียงของวงได้เริ่มขึ้นตั้งแต่ระหว่างช่วงแสดงสด โดยในเวอร์ชันแรก ๆ ได้ทำไว้ก่อนหน้านั้นหลายเดือน ก่อนการบันทึกเสียงที่สตูดิโอจะเริ่มขึ้น ซึ่งได้แบ่งออกเป็น 2 ส่วน คือในปี ค.ศ. 1972 และในปี ค.ศ. 1973 ที่แอบบีโรดสตูดิโอ ณ กรุงลอนดอน วงได้นำเทคโนโลยีทางดนตรีที่นับว่าทันสมัยที่สุดในขณะนั้นเข้ามาใช้ในการบันทึกเสียง ไม่ว่าจะเป็น การบันทึกระบบมัลติแทร็ก (MTR) และการใช้ม้วนเทป รวมไปถึงการใช้เครื่องสังเคราะห์เสียงระบบอนาล็อกเข้าไปสอดแทรกในหลายท่อนของอัลบั้ม และการนำเสนอปรัชญาเข้าสู่งานดนตรี สำหรับส่วนของหน้าปกของอัลบั้ม ได้รับการออกแบบโดย สตอร์ม ทอร์เกอร์สัน (Storm Thorgerson) เป็นรูปภาพของปริซึมที่รับแสงแล้วกระจายแสงออกเป็นแสงสีรุ้ง ซึ่งมีความหมายแทนถึงแสงสีบนเวทีอีกด้วยรวมไปถึงการเข้าถึงธีมในเนื้อเพลง อ้างจากริชาร์ท ไรท์ ที่เขาต้องการการออกแบบที่ "เรียบง่ายและชัดเจน" 

เดอะดาร์กไซด์ออฟเดอะมูน ได้กลายเป็นอัลบั้มที่ประสบความสำเร็จมากที่สุดของวงและในวงการดนตรีโปรเกรสซีฟร็อค เป็นอัลบั้มที่ทำรายได้กว่า 45 ล้านชุดทั่วโลกหรือสูงที่สุดเป็นอันดับ 2 ของโลก ตามหลังอัลบั้ม *ทริลเลอร์* ของไมเคิล แจ็กสัน และเคียงคู่กับอัลบั้ม *แบ็กอินแบล็ก* ของ เอซี/ดีซี อัลบั้มได้ไต่ขึ้นไปอยู่อันดับ 1 ของ บิลบอร์ด 200 สามารถคงอยู่ได้ภายในอาทิตย์เดียว แต่ก็ยังคงยืนหยัดบนชาร์ทต่อเนื่องกว่า 741 สัปดาห์ ซึ่งก็คือระหว่างปี ค.ศ. 1973-1988 นับเป็นอัลบั้มที่ยืนหยัดอยู่บนชาร์ดได้ยาวนานที่สุดในประวัติศาตร์อัลบั้มทั่วโลก อัลบั้มยังได้รับการทำใหม่อีก 2 ครั้ง และได้รับการโคเวอร์อีกหลายครั้ง โดยเฉพาะในซิงเกิล "Money" และ "Us and Them" เดอะดาร์กไซด์ออฟเดอะมูน ยังได้กลายเป็นอัลบั้มที่ยอดนิยมที่สุดของวง โดยได้รับคำวิจารณ์เชิงบวกจากหลายสำนักและได้จัดอันดับให้เป็นหนึ่งในอัลบั้มที่ยิ่งใหญ่ที่สุดตลอดกาลอีกด้วย

รายชื่อเพลง
-----------

เนื้อเพลงทั้งหมดประพันธ์โดยโรเจอร์ วอเทอรส์

แผ่นที่หนึ่ง| ลำดับ | ชื่อเพลง | ทำนอง | เสียงร้อง | ยาว |
| --- | --- | --- | --- | --- |
| 1. | "Speak to Me" | นิค เมสัน | ทำนองดนตรี | 1:30 |
| 2. | "Breathe" | วอเทอรส์, เดวิด กิลมอร์, ริชาร์ด ไรท์ | กิลมอร์ | 2:43 |
| 3. | "On the Run" | กิลมอร์, วอเทอรส์ | ทำนองดนตรี | 3:30 |
| 4. | "Time" (ประกอบ "Breathe (Reprise)") | เมสัน, วอเทอรส์, ไรท์, กิลมอร์ | กิลมอร์, ไรท์ | 6:53 |
| 5. | "The Great Gig in the Sky" | ไรท์, แคลร์ โทร์รี | แคลร์ โทร์รี | 4:15 |


แผ่นที่สอง| ลำดับ | ชื่อเพลง | ทำนอง | เสียงร้อง | ยาว |
| --- | --- | --- | --- | --- |
| 1. | "Money" | วอเทอรส์ | กิลมอร์ | 6:30 |
| 2. | "Us and Them" | วอเทอรส์,ไรท์ | กิลมอร์,ไรท์ | 7:51 |
| 3. | "Any Colour You Like" | กิลมอร์, เมสัน,ไรท์ | ทำนองดนตรี | 3:24 |
| 4. | "Brain Damage" | วอเทอรส์ | วอเทอรส์ | 3:50 |
| 5. | "Eclipse" | วอเทอรส์ | วอเทอรส์ | 2:03 |

อ้างอิง
-------

1. ↑  Mason 2005, p. 165 harvnb error: no target: CITEREFMason2005 (help)
2. ↑  Harris, John (12 March 2003), *'Dark Side' at 30: Roger Waters*, rollingstone.com, คลังข้อมูลเก่าเก็บจากแหล่งเดิมเมื่อ 26 March 2009, สืบค้นเมื่อ 8 June 2011
3. ↑  Mason 2005, p. 171 harvnb error: no target: CITEREFMason2005 (help)
4. ↑  Richardson, Ken (May 2003), *Another Phase of the Moon page 1*, soundandvisionmag.com, คลังข้อมูลเก่าเก็บจากแหล่งเดิมเมื่อ 2012-03-14, สืบค้นเมื่อ 20 March 2012
5. ↑  Werde, Bill (13 May 2006), *Floyd's 'Dark Side' Celebrates Chart Milestone*, Billboard, p. 12, สืบค้นเมื่อ 17 March 2009
6. ↑  Unterberger, Richie, *Pink Floyd Biography*, allmusic.com, สืบค้นเมื่อ 2 August 2009
7. ↑  *Pink Floyd*, Acclaimed Music, คลังข้อมูลเก่าเก็บจากแหล่งเดิมเมื่อ 2015-09-22, สืบค้นเมื่อ 29 August 2015